Uči više, živi duže
Nova studija pokazala je da se za bolje obrazovane ljude životni vijek u deset godina produžio za jednu i pol godinu
Dokazano je da su neki ljudi zdraviji od drugih. Koji društveno-socijalni čimbenici imaju utjecaja na ovo opažanje? U Sjedinjenim Državama, razlike u stanju zdravlja između različitih dijelova populacije, fokus su nebrojnih istraživanja. Stručnjak za javno zdravstvo sveučilišta Harvard, Ellen Meara, kaže da nam se ukazuju neki od odgovora. Jedan od njih je razina obrazovanja. Bolje obrazovani ljudi žive dulje i u prosjeku su zdraviji. Ellen Meara je usporedila rezultate popisa stanovnika iz 1990. godine i onog napravljenog 2000. Pokazalo se da se za bolje obrazovane ljude životni vijek u deset godina produžio za jednu i pol godinu. Dijelom se to pripisuje činjenici da bolje obrazovani ljudi imaju bolje shvaćanje kako je važno kaniti se štetnih navika kao što je pušenje ili fizička neaktivnost. Što smatra najvažnijom porukom svoje studije? "Da treba biti oprezan u tumačenju rezultata i ne generalizirati. Moja studija pokazuje da iako se opće stanje zdravlja u prosjeku popravlja za cijelu populaciju, to je zbog toga što bolje obrazovani dijelovi te populacije unapređuju svoje zdravlje. Ostale grupe nisu napravile znatniji napredak i treba im pokušati pomoći koliko je to god više moguće," kaže Meara. Ellen Meara isto tako ističe da iako bolje obrazovanje znači često i bolja primanja, rezultati su jasno pokazali da kad bogatstvo dođe bez obrazovanja, rezultati na zdravlje i produljenje životnog vijeka nisu vidljivi. Studiju u cjelini možete pročitati u stručnom časopisu Health Affairs.